Nariadenie Komisie (ES) č. 1528/2000
z 13. júla 2000,
ktorým sa mení a dopĺňa príloha B k nariadeniu Komisie (ES) č. 3072/95 o spoločnej organizácii trhu s ryžou
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou [1], naposledy zmenené a doplnené nariadením (ES) č. 2072/98 [2], najmä na jeho článok 13 (15),
keďže:
(1) Článok 8 nariadenia Rady (ES) č. 3448/93 zo 6. decembra 1993, ktorým sa ustanovujú obchodné dohody uplatniteľné na určité tovary získané spracovaním poľnohospodárskych produktov [3], naposledy zmeneného a doplneného nariadením Komisie (ES) č. 2491/98 [4], stanovuje, že pri vývoze týchto tovarov môžu mať použité poľnohospodárske produkty nárok na náhrady zavedené podľa nariadení o spoločnej organizácii trhu v dotknutých sektoroch.
(2) Článok 13 nariadenia (ES) č. 3072/95 stanovuje náhrady na určité produkty, na ktoré sa nariadenie vzťahuje, pokiaľ sú vyvážené vo forme tovarov uvedených v prílohe B k tomuto nariadeniu.
(3) Vzhľadom na záväzky spoločenstva podľa Dohody o poľnohospodárstve v rámci Svetovej obchodnej organizácie (WTO) [5] a rozpočtových možností a vzhľadom na predpokladaný vývoj cien v poľnohospodárstve v spoločenstve a na svetovom trhu a vývozov poľnohospodárskych produktov vo forme tovarov, ktoré nie sú uvedené v prílohe I k zmluve, mala by sa obmedziť možnosť poskytovania vývozných náhrad na poľnohospodárske produkty vo forme tovarov, v ktorých môžu byť začlenené.
(4) V dôsledku vyššie uvedeného by sa mal zmeniť a doplniť zoznam tovarov v prílohe B k nariadeniu (ES) č. 3072/95.
(5) Opatrenia ustanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Príloha B k nariadeniu (ES) č. 3072/95 sa nahrádza prílohou k tomuto nariadeniu.
Článok 2
Toto nariadenie nadobúda účinnosť v deň po jeho uverejnení v Úradnom vestníku Európskych spoločenstiev.
Nebude sa uplatňovať na osvedčenia o náhrade vydané pred dátumom nadobudnutia účinnosti tohto nariadenia.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 13. júla 2000